NaiveNeuron/SloPal huggingface dataset:
Rajtár, Jozef, poslanec NR SR (2017-12-06):
Ďakujem za slovo. Čo sa týka príjmu a majetku Roberta Kaliňáka, myslím si, že by mal byť posudzovaný rovnako ako každý iný verejný činiteľ. Preto vyzývam koaličných poslancov, aj napríklad pána Kresáka, aby nechali priechod dožiadaniu výboru pre nezlučiteľnosť funkcií, nech teda Robert Kaliňák vysvetlí svoje príjmy, vysvetlí, odkiaľ ich má, vysvetlí, koľko ich má, nech vysvetlí, aký má majetok. Ak má všetko úplne v poriadku a každý sme, osobitne opoziční poslanci, podrobovaní takémuto skúmaniu, ak má všetko v poriadku, tak sa nemáte naozaj čoho báť. Neblokujte výbor pre nezlučiteľnosť funkcií, nerobte z neho výlučne výbor na šikanovanie opozičných poslancov, ale ho spriechodnite a nechajte objektívne preskúmať príjmy a majetok aj Roberta Kaliňáka. Ďakujem za to.
Vaňová, Jarmila, poslankyňa NR SR (2023-03-23):
Ďakujem pekne za slovo. Ja by som chcela oceniť to, že si zdôraznil ľudské práva, pretože spoločnosť je tak silná, ako je silná tá najslabšia skupina obyvateľstva a to všetci vieme. Osobne sa vždy snažím neupierať nikdy nikomu žiadne ľudské právo a ani nestavať sa do toho, ako by mal žiť niekto iný. Myslím si, že tak ako je dôležité uznať právo na vierovyznanie človeka, je takisto dôležité uznať aj iné práva. Aj práva nielen národnostných menšín, pretože ja som národnostná menšina, ale aj práva všetkých iných ďalších menšín, ktorí žijú v tejto krajine. Od toho je parlament, od toho sme tu my, aby sme neubližovali, ale aby sme pomáhali, aby sme scitlivovali aj verejnú mienku a aby sme nevnášali naozaj ten nepokoj, lebo toho nepokoja v tejto spoločnosti je už priveľa. Ďakujem.
T. Cabaj, podpredseda NR SR: (2009-12-10):
Pani poslankyňa chce položiť doplňujúcu otázku. Máte na to 2 minúty, nech sa páči.
Bugár, Béla, podpredseda NR SR (2011-07-07):
Pán poslanec Jarjabek.
P. Paška, predseda NR SR: (2009-12-02):
(Hlasovanie.) 138 prítomných, 80 za, 4 proti, 53 sa zdržalo, 1 nehlasoval. Návrh sme schválili. Sme v treťom čítaní . Otváram rozpravu.  Nie je prihláška do rozpravy. Vyhlasujem rozpravu za skončenú.
I. Štefanec, poslanec: (2009-09-08):
Posledný vývoj krásne dokumentoval nezmyselnosť a nepotrebnosť Recyklačného fondu, ktorý je ozaj svetovým unikátom a nepotrebujeme ho, pretože výrobcovia a dovozcovia sa dohodli s mestami a obcami na vyriešení problematiky bez poplatkov do Recyklačného fondu. To najkrajšie dokumentuje skutočnosť, že Recyklačný fond nepotrebujeme. A opäť aj tento fakt len podčiarkuje tú skutočnosť, že tento zákon je len o cenách, o tom, či budeme mať, alebo nebudeme mať vyššie ceny. Každý, kto nezahlasuje za pripomienky pána prezidenta, bude de facto hlasovať za to, že chce, aby sme mali vyššie ceny. Ďakujem.
B. Bugár, podpredseda NR SR: (2001-09-05):
Nech sa páči.
Blaha, Ľuboš, podpredseda NR SR (2024-05-10):
Pán poslanec Richard Glück? Nie je prítomný. Pani poslankyňa Martina Holečková.
Bugár, Béla, podpredseda NR SR (2018-03-14):
Nech sa páči, prezentujme sa a hlasujme o tomto návrhu. (Hlasovanie.) Prítomných 119 poslancov, za 79, proti 13, zdržalo sa 19 poslancov, 8 nehlasovali. Nech sa páči, môžme pokračovať.
Kmec, Stanislav, poslanec NR SR (2018-02-06):
Zápisnica o výsledku tajného hlasovania o návrhu na voľbu člena Rady pre vysielanie a retransmisiu, ktoré sa konalo 6. februára 2017, opakovaná voľba. Na tajné hlasovanie o návrhu na voľbu člena rady pre vysielanie a retransmisiu bolo v opakovanej voľbe vydaných a poslanci si osobne prevzali 120 hlasovacích lístkov, teda na voľbe bolo prítomných 120 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu, voľbu člena Rady pre vysielanie a retransmisiu všetci poslanci odovzdali hlasovacie lístky. Zo 120 odovzdaných hlasovacích lístkov boli 4 neplatné. Zo 116 platných hlasovacích lístkov overovatelia zistili, že o návrhu na voľbu Milana Blahu za člena Rady pre vysielanie a retransmisiu hlasovalo – za 65 poslancov, proti 37, zdržalo sa hlasovania 14 poslancov. Na voľbu člena Rady pre vysielanie a retransmisiu je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní v opakovanej voľbe bol za člena Rady pre vysielanie a retransmisiu zvolený Milan Blaha. Overovatelia poverujú svojho člena, teda mňa, oznámiť výsledok hlasovania Národnej rade Slovenskej republiky.
Pčolinský, Peter, podpredseda NR SR (2023-02-03):
Ďakujem. Končím možnosť prihlásiť sa s faktickými. Osem faktických poznámok. S prvou pán poslanec Vašečka.
Laššáková, Jana, podpredsedníčka NR SR (2015-10-07):
Na vystúpenie pána poslanca päť faktických poznámok. Končím možnosť prihlásiť sa s faktickými poznámkami. Pán poslanec Uhliarik, nech sa páči.
Š. Kužma, poslanec: (2007-05-09):
A bol tu aj argument, neviem, či ste ho povedali vy, alebo niekto iný, že bol priamo volený, že župan je priamo volený, a preto musí mať väčšie kompetencie. Tak potom aj náš vzťah s pánom prezidentom, ktorý bol rovnako priamo volený, ak by bolo trošku poctivosti vo vyjadreniach tých ľudí, čo to hovorili, keď je priama voľba dôvodom na silu postavenia, lebo tak to bolo uvedené. Priama voľba je dôvodom na silu postavenia daného politika, predsedu, tak priamo volený je aj prezident, museli by sme to isté akceptovať. Ale pravdepodobne to nie je ten hlavný dôvod.
Laššáková, Jana, podpredsedníčka NR SR (2014-03-25):
Na vystúpenie pani poslankyne s faktickými poznámkami traja páni poslanci. Končím možnosť prihlásiť sa s faktickými poznámkami. Nech sa páči, pán poslanec Martvoň.
Bugár, Béla, podpredseda NR SR (2016-09-13):
Pán poslanec Galko.
Bugár, Béla, podpredseda NR SR (2019-06-27):
Ďakujem. Nejaká dobrá atmosféra je tu dnes. Štvrtú otázku položil pán poslanec Heger ministrovi financií Ladislavovi Kamenickému: „Pán minister, ako chcete dosiahnuť vyrovnaný rozpočet, o ktorom samotný tvorca pán Kažimír, súčasný guvernér, povedal, že vyrovnaný nebude a je potrebné prijať dodatočné opatrenia vo výške 700 mil. eur. V rozpočte je enormná diera, ktorou je rozpočet na míle vzdialený od svojho cieľa. Ako chcete v nasledujúcich šiestich mesiacoch tento nereálny cieľ dosiahnuť?“ Nech sa páči.
Bugár, Béla, podpredseda NR SR (2018-11-21):
Pán poslanec, zbytočne mávate, pani poslanci, môžte aj ukazovať, ešte aj neviem tancovať, najprv sa hlasuje o pôvodnom uznesení, až potom o doplnku, ak sa vôbec dá. Takže vyhlasujem prestávku, prerušujem toto rokovanie do 17.00 hod., pristúpime potom k tajnému hlasovaniu o 17.00. (Reakcie z pléna.) (Prestávka.) (Po prestávke.)
Blaha, Ľuboš, podpredseda NR SR (2024-05-14):
Pán poslanec Pročko, ani slovom ste sa nezmienili o niečom, čo hovoril pán poslanec Dostál a nechali sme vás dohovoriť. Takže, prosím, bez tej hystérie. Ďakujem pekne. (Potlesk v sále.) Pani poslankyňa Natália Nash. Pani poslankyňa Natália Nash.
Laššáková, Jana, podpredsedníčka NR SR (2014-09-18):
Dobre, ďakujem pekne, pán minister. V poradí druhú otázku položila Janka Šípošová podpredsedovi vlády a ministrovi vnútra Slovenskej republiky Robertovi Kaliňákovi, ktorého zastupuje minister dopravy Ján Počiatek a otázka znie: „Pán minister, schválila Rada vlády Slovenskej republiky pre prevenciu kriminality dotácie na podporu projektov prevencie kriminality na rok 2014? Ak nie, prečo, a kedy sa tak stane?“ Poprosím vás, pán minister, o odpoveď, ako aj o oznámenie ukončenia odpovede. Nech sa páči.
Košútová, Magda, poslankyňa NR SR (2013-03-26):
Ďakujem pekne. Teraz budeme hlasovať o bodoch 32 a 34 návrhu pána poslanca Fecka.
Šipoš, Michal, poslanec NR SR (2024-01-25):
Ďakujem pekne za slovo. Ani po dvoch týždňoch vládni predstavitelia nepreukázali jediný právne relevantný dôvod na skrátené legislatívne konanie. Naopak, len ste nás utvrdili v tom, že ide, že ide o obyčajné mocenské rozhodnutie, aby ste sa pomstili Úradu špeciálnej prokuratúry a aby ste pomohli svojim trestne stíhaným kolegom. Celý demokratický svet vidí, čo idete spáchať. Idete zlikvidovať právny štát a pozvať ďalších zlodejov a ďalšiu mafiu na Slovensko! Preto poslanecký klub SLOVENSKO nepodporí skrátené legislatívne konanie a my nebudeme robiť podržtašku zlodejom a mafii. Ďakujem pekne. (Potlesk.)
Glváč, Martin, podpredseda NR SR (2017-12-06):
Pekné popoludnie. Ospravedlňujem sa, došlo trošku k malým problémom. Nech sa páči, dve faktické poznámky ešte na pána poslanca Kamenického. Pán poslanec Budaj, pán poslanec Dostál. Nech sa páči. (Pokračovanie v rokovaní o vládnom návrhu zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov , tlač 703.)
Bugár, Béla, podpredseda NR SR (2011-05-27):
Ďakujem. Ďalej v rozprave vystúpi... Pán poslanec, ja fakt oddnes už nikoho upozorňovať nebudem. Buď sa naučíte rokovací poriadok, alebo nemáte slovo. Takže môžete ešte teraz reagovať na vystúpenie poslancov.
Pellegrini, Peter, predseda NR SR (2015-02-03):
Pán poslanec, chcem sa len spýtať, na ako dlho ešte predpokladáte vaše vystúpenie?
Záhumenský, Marian, poslanec NR SR (2012-12-17):
Ďakujem pekne za reakcie na moje vystúpenie. Nedá sa za dve minúty reagovať na všetko. Pán Galko, k tomu Bruselu. Myslím si, že za vlády pána Dzurindu sa uzatvárali rokovania o prístupe Slovenska do Európskej únie. A za to, že slovenské poľnohospodárstvo bolo obetované na oltár Európskej únie a došlo vo veľmi nevýhodných podmienkach do Bruselu, treba poďakovať vo veľkej miere aj nášmu vyjednávačovi, hlavnému vyjednávačovi Slovenska a prípravy na vstup do Európskej únie, ktorý jednoducho – či už z neznalosti, alebo z akých dôvodov, jednoducho obetoval slovenské poľnohospodárstvo. A vstúpili sme tam tak, ako sme vstúpili. Vo veľmi, veľmi zlých podmienkach. Pán kolega Sulík, ja len jednu krátku reakciu na vás. Myslím si, že je to jednorazová podpora, ktorá sa touto formou bude dávať farmárom práve kvôli tomuto zlému roku a súbehu skutočností, ktoré nastali. A z hľadiska administratívnej náročnosti je to najmenej náročné administratívne, aby tí farmári mohli dostávať cez nie červenú naftu, ale cez zvýhodnenú naftu určitú podporu, aby ju dostali práve tí farmári, ktorí aktívne pôsobia v rezorte a vytvárajú pridanú hodnotu. Pán Simon, nerád by som si pripisoval zásluhy iných, ale bol by som rád, keby som sa mohol podpísať pod tento zákon. Ak mi to pripisujete, že som toho strojcom, bohužiaľ, nie som, ale v plnej miere ho podporujem. Pán kolega Fecko, je neuveriteľné množstvo problémových rozhodnutí, kto vlastne je aj z hľadiska vlastníckych vzťahov a sporov medzi samotnými vlastníkmi pôdy na poľnohospodárskej agentúre. Ja som na tieto individuálne prípady poukázal, že nemôže byť ona arbitrom toho, že kto. Drvivá väčšina pôdy, ktorá je, má vlastnícky vzťah. A farmári, ktorí si žiadajú pôdu, buď majú nájomnú zmluvu, väčšinou majú nájomné zmluvy, alebo majú k nej vlastnícky vzťah. A je tam určité množstvo prípadov, kde sú problémové vzťahy. A tie nemôže riešiť platobná agentúra. Asi viac nestíham.
Viskupič, Marián, poslanec NR SR (2023-05-09):
Pán predsedajúci, ďakujem pekne za slovo. Kolegyne, kolegovia, v prvom rade pár slov k samotnému návrhu zákona. Áno, aj ja jednoznačne podporujem, aby sa teda urobila táto zmena, aby teda v súlade s existujúcimi pravidlami a podmienkami, ktoré sú platné pre štandardné banky, bolo umožnené subjektu, ktorý je stavebnou sporiteľňou, zrušenie bez likvidácie alebo teda prevod podniku alebo jeho časti tak, aby sa mohla právnym nástupcom stať iná stavebná sporiteľňa alebo teda štandardná komerčná banka, ktorá má teda túto stavebnú časť. Toto, samozrejme, podporíme a takisto ešte aj z konzultácií či už so samotným sektorom stavebných sporiteľní, alebo teda aj, ako už aj avizoval kolega, aj s ministerstvom financií som si dovolil pripraviť ešte jeden pozmeňujúci návrh, ktorý, ktorý teda zasa môže trošku zefektívniť tento v podstate malý sektor. Touto zmenou budú môcť stavebné sporiteľne efektívnejšie využiť dočasne voľné zdroje fondu stavebného sporenia na financovanie bytových potrieb a potrieb súvisiacich s bývaním v období, keď tento ich fond stavebného sporenia nie je plne využitý na poskytnutie stavebných úverov. Čo to prinesie klientom? Klientom to teda, klientom bude tak možné poskytnúť výhodnejšie podmienky pre získanie iného úveru na financovanie bytových potrieb a potrieb súvisiacich s bývaním najmä teda v období vyšších úrokových sadzieb na finančnom trhu, a to teda úveru podľa § 2 ods. 4 písm. d) zákona. Toľko odôvodnenie a teraz si teda dovolím prečítať samotný pozmeňujúci návrh. Pozmeňujúci a doplňujúci návrh poslanca Národnej rady Slovenskej republiky Mariána Viskupiča k návrhu poslancov Národnej rady Slovenskej republiky Miloša Svrčeka a Jozefa Hlinku na vydanie zákona, ktorým sa dopĺňa zákon Slovenskej národnej rady č. 310/1992 Zb. o stavebnom sporení v znení neskorších predpisov (tlač 1401). V súlade s ustanoveniami zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov predkladám nasledujúci doplňujúci návrh k návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon Slovenskej národnej rady č. 310/1992 Zb. o stavebnom sporení v znení neskorších predpisov, parlamentná tlač 1401. Doterajší text čl. I sa označuje ako bod 1, za ktorý sa vkladá bod 2, ktorý znie: „2. V § 12 ods. 2 sa za písmeno a) vkladá nové písmeno b), ktoré znie: b) poskytovanie úverov podľa § 2 ods. 4 písm. d); na tento účel sa dočasné zdroje fondu stavebného sporenia považujú za zdroje mimo fondu stavebného sporenia,“. Doterajšie písmená b) a c) sa označujú ako písmená c) a d). Ďakujem pekne, pán predsedajúci, skončil som.
Laurenčík, Milan, podpredseda NR SR (2022-03-15):
Ďakujem. Prosím, zaujmite miesto určené pre spravodajcov. Ja teraz otváram rozpravu, do ktorej som nedostal žiadnu písomnú prihlášku, preto sa pýtam, či sa do rozpravy hlási niekto ústne. Konštatujem, že nikto. Vyhlasujem rozpravu za skončenú. Predpokladám, že ani pán navrhovateľ, ani pán spravodajca sa nevyjadria k rozprave, ktorá nebola. Takže prerušujem rokovanie o tomto bode programu a teraz vám ozaj už obom ďakujem. Vážené panie poslankyne, vážení páni poslanci, teraz bude nasledovať druhé čítanie o vládnom návrhu zákona, ktorým sa mení a dopĺňa zákon č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov. Vládny návrh zákona má tlač 833. Spoločná správa výborov má tlač 833a. Teraz by som chcel poprosiť pána ministra práce, sociálnych vecí a rodiny Milana Krajniaka, aby nám vládny návrh zákona odôvodnil. Prosím, je tu niekde pán minister Krajniak? (Reakcia z pléna a krátka pauza.) Takže chvíľka strpenia, pán minister Krajniak práve vchádza do rokovacej sály. (Krátka pauza.) Pán minister, nech sa páči, rečnícky pult je váš, zákon č. 82/2005 (tlač 833). (Rokovanie o vládnom návrhu zákona, ktorým sa mení a dopĺňa zákon č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov , tlač 833.)
Glváč, Martin, podpredseda NR SR (2017-09-08):
Ďakujem. Pán poslanec, poprosím kľud. Ďalší v rozprave, pán poslanec Baška.
Paška, Pavol, predseda NR SR (2013-04-30):
Pán podpredseda, reakcia.
P. Paška, predseda NR SR: (2009-04-16):
(Hlasovanie.) 135 prítomných, 54 bolo za, 76 proti, 5 sa zdržali. Tento návrh sme neschválili.
B. Bugár, podpredseda NR SR: (2006-04-19):
(Hlasovanie.) Prítomných 125, za 85, proti 4, zdržalo sa 33 poslancov, 3 nehlasovali. Konštatujem, že sme v treťom čítaní, preto otváram rozpravu a pýtam sa, či sa hlási niekto do rozpravy. Konštatujem, že nie je to tak. Vyhlasujem rozpravu za skončenú. Nech sa páči.
Blanár, Juraj, podpredseda NR SR (2022-05-06):
Pán poslanec Marek Kotleba.
Mihál, Jozef, poslanec NR SR (2014-11-08):
(Zvukový záznam z vystúpenia rapera pod umeleckým menom Ego.)
Kollár, Boris, predseda NR SR (2022-11-09):
Prosím, prezentujme sa a hlasujme. (Hlasovanie.) Prítomných 131 poslancov, za 116, proti 7, zdržalo sa 6, 2 nehlasovali. Uvedené sme schválili.
Kremský, Peter, poslanec NR SR (2023-02-16):
Ďakujem veľmi pekne. Ja len odpoviem, asi ste tu neboli na začiatku, my tu riešime niečo úplne iné, takže ako nechceme tu riešiť či elektrické autá sú dobré, alebo nie sú. A, samozrejme, ja som posledný, kto by tu presadzoval nejaké násilné pretláčanie elektrických áut. Myslím si, že aj to, ten zákaz predaja spaľovacích áut od roku 2035 v Európe je veľká chyba. A myslím si, že, a je to úplne nereálne, aby to tak bolo, že sa to posunie, pretože jednoducho elektrická sieť nie je na to pripravená, nie je dostatok elektriny a tak ďalej. Čiže to je proste jednoducho greenwashing, ktorý sa presadil v EÚ. Ale k tomuto neviem, toto sme neriešili, pretože v tomto zákone ide o to, aby len legislatívne obmedzenie toho, ako sa dajú stanoviť limity na nákup takýchto áut, sa zmenilo na reálny rozdiel medzi cenami spaľovacích a elektrických. Čiže to už necháme na vládu, ako stanoví tie limity. A, samozrejme, asi viete, že pani prezidentka jazdí elektrickým autom. Čiže predpokladám, že Úrad na ochranu ústavných činiteľov to nejako zvládol a nejako to má posúdené. Ale to je zrejme otázka na nich. K tomu ja sa neviem vyjadriť.
J. Valocký, poslanec: (2009-06-17):
Návrh zákona zavádza systém vydávania povolení pre poskytovateľov lekárskej služby prvej pomoci Ministerstvom zdravotníctva Slovenskej republiky, a to výberovým konaním so zohľadnením primeranej dostupnosti poskytovateľov a počtu obyvateľov, čím sa zníži počet služieb lekárov a ich zaťaženosť. Obmedzenie počtu hodín lekárskej služby prvej pomoci prinesie zníženie počtu služieb lekárov a sestier, pacient bude racionálnejšie využívať lekársku službu prvej pomoci, ktorá neslúži ako náhrada ordinačných hodín, ale naopak, má riešiť zhoršenie zdravotného stavu, ktorý sa nepokladá za urgentný alebo život ohrozujúci, čím sa obmedzí zneužívanie lekárskej služby prvej pomoci pacientmi, ktorí svoje zdravotné problémy neurgentného charakteru riešia v nočných hodinách. Predkladaný návrh riešenia počtu poskytovateľov lekárskej služby prvej pomoci tiež prinesie racionálne rozdeľovanie limitovaných finančných zdrojov medzi poskytovateľov, ktorý sa následne premietne v lepšom ohodnotení zdravotníckych pracovníkov vykonávajúcich lekársku službu prvej pomoci. Navrhujem účinnosť novely zákona 1. novembra 2009. Realizácia uvedeného návrhu zákona nebude mať dopad na štátny rozpočet ani na rozpočet verejnej správy. Skončil som. Ďakujem za pozornosť.
Farkašovský, Karol, poslanec NR SR (2019-02-06):
Vážená pani predsedajúca, dámy a páni, v súlade s § 73 ods. 1 zákona o rokovacom poriadku som bol určený predsedom výboru za spravodajcu k uvedenému návrhu zákona. Návrh spĺňa požiadavky a náležitosti podľa rokovacieho poriadku a legislatívnej tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Vychádzajúc z oprávnení, ktoré pre mňa ako spravodajcu vyplývajú z uvedeného paragrafu 73 zákona o rokovacom poriadku, odporúčam, aby Národná rada po všeobecnej rozprave sa uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali ústavnoprávny výbor, výbor pre verejnú správu a regionálny rozvoj a Výbor Národnej rady Slovenskej republiky pre kultúru a médiá. Za gestorský výbor navrhujem Výbor Národnej rady Slovenskej republiky pre kultúru a médiá. Odporúčam, aby výbory predmetný návrh zákona prerokovali do 22. marca 2019 a gestorský výbor do 25. marca 2019. Pani predsedajúca, skončil som, otvorte, prosím, rozpravu, do ktorej sa tak isto hlásim.
A. Belousovová, podpredsedníčka NR SR: (2007-02-06):
Ako ďalší s faktickou poznámkou vystúpi pán poslanec Goga.
Pčolinský, Peter, podpredseda NR SR (2023-06-21):
Ďakujem pekne. Vyhlasujem rozpravu za skončenú. Chce v záverečnom slove ešte vystúpiť pani navrhovateľka? Nie. Hlasovať o tomto bode, teda odvolanie pani predsedníčky, budeme dnes o 17.00 h, po tom bloku hlasovaní, čiže na konci toho bloku hlasovania. Ďakujem pekne. Prerušujem rokovanie o tomto bode a budeme pokračovať druhým čítaním o návrhu poslancov Šebovej, Svrčeka, Moniky Péter na vydanie zákona, ktorým sa mení a dopĺňa zákon č. 417/2013 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov. Návrh zákona je uverejnený ako tlač 1641, spoločná správa má tlač 1641a. Spravodajca bude Marcel Mihalik, čiže je tu. Pani poslankyňa Zuzana Šebová, nech sa páči, môžete odôvodniť návrh zákona. (Rokovanie o návrhu poslancov Národnej rady Slovenskej republiky Zuzany Šebovej, Miloša Svrčeka, Moniky Péter na vydanie zákona, ktorým sa mení a dopĺňa zákon č. 417/2013 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov , tlač 1641.)
P. Hrušovský, podpredseda NR SR: (2002-06-20):
J. Cuper, poslanec: ... veď máme jasné podozrenie, že boli tlaky na to, aby sa Slovenský plynárenský priemysel predal nie za 200 mld., ale iba za 130 mld. A o tých úplatkoch, ktoré zrejme, alebo tých províziách, ktoré z týchto obchodov, ktoré sa robili na úkor občanov tohto štátu, až príliš hlasno zaznievajú skutočnosti, že išlo o korupciu Dzurindovej vlády v obrovskom rozsahu.
Vitteková, Anna, poslankyňa NR SR poslanci (2014-02-04):
Teraz dajte, prosím, hlasovať o tom, že Národná rada prerokuje návrh zákona v druhom čítaní.
Hort, Milan, podpredseda NR SR (2011-03-29):
Ďalej s faktickou poznámkou je prihlásený pán poslanec Peter Osuský, ktorému teraz dávam slovo. Nech sa páči.
Hrnčiar, Andrej, podpredseda NR SR (2016-10-25):
Pán poslanec Baránik.
Kyselica, Lukáš, poslanec NR SR (2023-01-26):
Ďakujem veľmi pekne. Ja vám musím troška oponovať v tom, čo ste hovorili, že ten zmiešaný volebný systém, že to je len nejaká chiméra. Keď si pozriete napríklad stránku Hospodársky novín alebo aj stránku strany HLAS, tak tam je ten rozhovor s pánom Pellegrinim. Sám povedal, tam to má názov alebo nadpis článku je Dozrel čas na zmenu volebného systému, prečo by sme nevytvorili zmiešaný volebný systém, ktorý bla, bla, bla, umožní sa dostať do parlamentu. Regionálne voľby ukázali, že je potrebné začať od tejto téme zásadne hovoriť a tak ďalej a tak ďalej. Ale nechcem len na toto poukazovať. A čo sa týka toho referenda. Sami ste povedali, že aj Ústavný súd povedal, že aj tá referendová otázka má mať normotvorný charakter. Preto už ten prvotný návrh, ktorý prebiehal k zmene tej ústavy, tie prvé rokovania boli už vo štvrtok, kde bol hotový prvý návrh, tak tam bolo toto ľudové hlasovanie. De facto je to taký istý plebiscit 350-tisíc ľudí a tak ďalej a tak ďalej. Tie postupy sú tam. Budiš, ale tá forma tej priamej demokracie tam bola. No hneď sprvoti to strana SaS zavrhla a ďalej sa o tom nerokovalo. Ale ja vám tu sľubujem, garantujem, že takýto návrh bude predložený. Len hovorím, je tam plno aj hlavne legislatívnych vecí, ktoré treba ošetriť, lebo sami dobre vieme, že povaha referenda má silu ústavného zákona. Tak keď má silu ústavného zákona a možno odvolať v takomto nejakom hlasovaní, ja neviem, poslancov Národnej rady alebo skrátiť si volebné obdobie, tak potom či sa nezačnú otvárať nožnice, že, ja neviem, v ústave je zagarantovaná funkcia generálneho prokurátora, šéfa NKÚ a toto. Či tam nebude priamo demokracia aj na tieto ostatné funkcie, ombudsman a tak ďalej a tak ďalej. Viete, to sú veci, o ktorých treba rokovať. Je jednoduché napísať zákon, dať do niekde. Ale keď to otvára rôzne nožnice, tak treba o tom naozaj rokovať. (Prerušenie vystúpenia časomerom.)
Muňko, Dušan, poslanec NR SR (2014-10-14):
Pán poslanec, prekvapuje ma krátka pamäť. Natura 2000 schválená vládou Mikuláša Dzurindu. László Miklós zaslal do Bruselu Naturu 2000, kde nemáte nič schválené, ani jeden hektár pôdy. Čiže keď ste dali do Natury 2000 alebo do chránených území, musíme mať súhlas urbariátu vlastníkov. Nemáte nič. To je prvá záležitosť, aby sme si povedali, že to je jedna vec. Takže nehovorme teraz o finančných skupinách, štvorku, päťku ste si vymysleli, pretože zonáciu nemôžte ani zmeniť, páni, len vy si to vysvetľujete, to, čo tu prijímate, že sa zonácia zmeniť dá. Zonácia sa zmeniť nedá, lebo bola v 2002, v 2000 v Nature schválená, 2008 bola Bruselom znova potvrdená do roku 2014. A keď chcete zmeniť zonáciu, tak si ju musíte požiadať a môže vám ju, musia vám ju odsúhlasiť Francúzi, ktorí majú z Bruselu jediní povolenie z hľadiska EIA a z hľadiska zmeny. Takže by som poprosil, keby sme to dali na správnu mieru, pán Simon. Vy to veľmi dobre viete. Nehovoriac o tom, že za vášho ministrovania v 2002 – 2006 bolo, cez 30 % je v chránených územiach, pričom do dnešného dňa nevyplácame nič. Vyhlásili sme ešte predtým, chránené územia, ktoré tlačíme, Brusel tlačí na nás, aby sme tie chránené územia, ktoré by boli bez toho, že by ste mali súhlas vlastníkov či urbariátu, ste ich dali do Bruselu. No dneska je situácia taká, aká je. Ešte keď som bol štátny tajomník a prepočítal som si finančné záležitosti, ktoré boli k náhrade, k tej nízkej sume, ktorú vypracovalo ministerstvo životného prostredia, vtedy tam bola ešte pani Jusková, tak to bolo zhruba 4 mld. slovenských korún. Čiže to je 130 zhruba miliónov... (Prerušenie vystúpenia časomerom.)
Bittó Cigániková, Jana, poslankyňa NR SR (2021-03-19):
Prepáčte, áno.
Grendel, Gábor, podpredseda NR SR (2022-03-16):
Želá si záverečné slovo pani spravodajkyňa? Nie. Prerušujem rokovanie o tomto bode programu. Termín hlasovania, nech sa páči.
Lehotský, Tomáš, poslanec NR SR (2022-05-11):
Ďakujem veľmi pekne. Pán predseda, odporúčam, aby sa Národná rada Slovenskej republiky uzniesla podľa § 73 ods. 3 písm. c) rokovacieho poriadku na tom, že prerokuje tento návrh v druhom čítaní. Prosím, dajte o mojom návrhu hlasovať.
Nachtmannová, Oľga, poslankyňa NR SR (2013-09-11):
Vážená pani predsedajúca, vážené pani poslankyne, vážení páni poslanci, dovoľte mi, aby som podľa § 73 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov vystúpila v prvom čítaní k vládnemu návrhu zákona, ktorým sa mení a dopĺňa zákon č. 185/2009 Z. z. o stimuloch pre výskum a vývoj a o doplnení zákona č. 595/2003 Z. z. o dani z príjmov v znení neskorších predpisov, tlač 618, ako určená spravodajkyňa výboru Národnej rady Slovenskej republiky pre vzdelávanie, vedu, mládež a šport uznesením č. 84 z 2. septembra a podala spravodajskú informáciu k tomuto návrhu zákona. Návrh zákona bol doručený poslancom Národnej rady Slovenskej republiky v zákonnej lehote pred schôdzou Národnej rady Slovenskej republiky. Predseda Národnej rady Slovenskej republiky rozhodnutím č. 597 zo dňa 17. júla 2013 navrhol prideliť návrh zákona na jeho prerokovanie výborom a navrhol gestorský výbor a lehoty na jeho prerokovanie. Konštatoval, že návrh zákona spĺňa všetky náležitosti podľa rokovacieho poriadku Národnej rady Slovenskej republiky a podľa legislatívnych pravidiel na jeho prerokovanie v Národnej rade Slovenskej republiky. S ohľadom na oprávnenia, ktoré pre mňa ako spravodajkyňu výboru vyplývajú z rokovacieho poriadku Národnej rady Slovenskej republiky, odporúčam, aby sa Národná rada Slovenskej republiky po rozprave o návrhu zákona uzniesla na tom, že podľa § 73 ods. 3 písm. c) rokovacieho poriadku Národnej rady Slovenskej republiky odporučí predmetný návrh zákona prerokovať v druhom čítaní. V prípade, ak sa Národná rada Slovenskej republiky rozhodne návrh zákona prerokovať v druhom čítaní, podľa § 74 ods. 1 zákona o rokovacom poriadku Národnej rady Slovenskej republiky v súlade s návrhom predsedu Národnej rady Slovenskej republiky odporúčam Národnej rade Slovenskej republiky prideliť návrh zákona v druhom čítaní na prerokovanie: – Ústavnoprávnemu výboru Národnej rady Slovenskej republiky, – Výboru Národnej rady Slovenskej republiky pre hospodárske záležitosti a – Výboru Národnej rady Slovenskej republiky pre vzdelávanie, vedu, mládež a šport. Za gestorský výbor navrhuje predseda Národnej rady Slovenskej republiky určiť Výbor Národnej rady Slovenskej republiky pre vzdelávanie, vedu, mládež a šport s tým, aby výbory, ktorým bol návrh zákona pridelený, ho prerokovali v druhom čítaní vo výboroch do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pani predsedajúca, skončila som, otvorte, poprosím, rozpravu.
Pellegrini, Peter, predseda NR SR (2015-04-22):
Nedám o vašom procedurálnom návrhu hlasovať. Pán poslanec Martvoň.
Grendel, Gábor, podpredseda NR SR (2022-02-22):
S reakciou na faktické poznámky pani poslankyňa Saková.
Bugár, Béla, podpredseda NR SR (2017-05-09):
Pani poslankyňa Jurinová bola posledná, ktorá sa prihlásila ústne do rozpravy, preto vyhlasujem rozpravu za skončenú. Pán navrhovateľ, chcete sa vyjadriť k rozprave? Pán minister, nech sa páči, máte slovo.
Grendel, Gábor, podpredseda NR SR (2020-07-15):
Ďalší v rozprave by mal vystúpil pán poslanec Kotleba, ktorému, teda ktorého nevidím, takže stráca poradie. Pán poslanec Štefan Kuffa – takisto stráca poradie. Pán poslanec Gyimesi – tiež stráca poradie. Takže pani poslankyňa Sulanová vystúpi v rozprave, nech sa páči.
Kollár, Boris, predseda NR SR (2020-07-23):
Alebo v rozprave.
Blanár, Juraj, podpredseda NR SR (2022-09-27):
Ďakujem, pán spravodajca. Otváram všeobecnú rozpravu. Do rozpravy som obdržal jednu písomnú prihlášku. Ako poverený člen poslaneckého klubu SaS pán navrhovateľ Marián Viskupič, ktorému udeľujem slovo. Nech sa páči.
Vaľová, Jana, poslankyňa NR SR (2013-03-21):
Ďakujem veľmi pekne. Ja budem mať trošku tak viacero pripomienok. Možno určitá filozofia, ktorú povedal pán poslanec Hlina, má v sebe opodstatnenie, ale začnem z tejto strany. Pozrite sa na tieto lavice vedľa. Kde sú poslanci SDKÚ, KDH, ktorí volili ombudsmanku? Ani jeden tu nie je. Jediný pán Mikloško áno. Ani jeden tu nesedí. Dvaja. To už je z MOST – HÍD. Ani jeden z tých ľudí ju nepodporuje, ani jeden z nich nesedí, ani jedného z nich nezaujíma správa ombudsmanky, ktorú kedysi volili a navrhli. To je prvá vec. Ja som na začiatku hneď spomenula, že pani ombudsmanka išla ešte za čias, a to sa nevyhovárame teraz stranícky, Ivety Radičovej. A myslím si, že skutočne v prvom rade každý šéf svojho úradu musí hľadať riešenie. Ja pokiaľ som postrehla list pána ministra Kažimíra, tak myslím, že správne bolo napísané, že nájdite riešenie a príďte s ním. No veď predsa nemôže prísť, nehnevaj sa, Alojz, premiér a pozerať, ktoré kancelárie sú prázdne, aby pani ombudsmanke zabezpečil, aby sa presťahovala. Veď jednoducho ona predsa musí dať návrh. A ja neverím tomu, že sa nikto nebude týmto riešením zaoberať, ale určite takýto návrh na úrad vlády nedala. Ja som sama za to, aby sa to riešilo. Určite. A čo som povedala o tej služobnej ceste, možno sme sa, Alojz, trošku nepochopili. Je pravda, že treba viacej nákladov na to, aby mohli pracovať, ale ja som povedala to, že ak spolupráca so zahraničným ombudsmanom je sústredená tým, že je napísané, že boli na jednej služobnej ceste a sa stretli, no tak to je veľmi slabá spolupráca. Tak to je aká spolupráca so zahraničím? Čiže ja som nemyslela teraz na náklady, ale myslela som na tú spoluprácu. A ja si myslím, že podporujem efektívnosť v štáte, a neverím, že tu sedí jeden v snemovni, ktorý ju nepodporuje. A nehovorme o tom, že nás správa ombudsmana nezaujíma, pretože my tu sedíme a tu sme, ale správne kritizuješ tých, ktorí tu nie sú, a to sú práve tí, ktorí... (Prerušenie vystúpenia časomerom.)
Pellegrini, Peter, predseda NR SR (2024-01-16):
Vážené panie poslankyne, vážení páni poslanci, pokračujeme v popoludňajšom rokovaní sedemnásteho dňa 6. schôdze Národnej rady Slovenskej republiky. A budeme pokračovať v prerušenej rozprave v treťom čítaní o zákone z 20. decembra 2023, ktorým sa mení a dopĺňa zákon č. 575 o organizácii činnosti vlády. Prosím spoločného spravodajcu pána Romana Malatinca, aby zaujal miesto. Zaujal. A do rozpravy je posledná prihlásená pani poslankyňa Mária Kolíková, ktorej týmto odovzdávam slovo. Nech sa páči, pani poslankyňa. Zároveň, panie poslankyne, páni poslanci, vás chcem informovať, že požiadam odbor legislatívy a aproximácie práva aj príslušné ďalšie orgány, aby sme si aj v zmysle vašich požiadaviek stanovili jasné pravidlá, aby sme sa potom jednotne podľa nich riadili v rámci toho hodnotenia, či pri prečítaní došlo k závažnej chybe, alebo len k nejakému breptu, aby sme používali teda jednotný meter. S tým súhlasím. Nie vždy sa to dá presne odhadnúť, až sú to vždy subjektívne názory. Takže v krátkej dobe, akonáhle obdržím toto stanovisko, tak vás o ňom budem informovať a budú sa ním riadiť, ja osobne ako predseda, aj každý predsedajúci, aby sme sa do budúcna vyhli takýmto nedorozumeniam alebo subjektívnym pohľadom na vec, čo je, samozrejme, pre pokoj v sále nežiadúce. Takže splním si aj túto svoju úlohu, aby sme ustálili potom takú tú prax. A zároveň, samozrejme, keďže vidím, že aj tretie čítanie začína byť veľmi zaujímavé, tak požiadam aj o ustálenie toho, ako vnímať tie ustanovenia paragrafu o treťom čítaní, o čom sa môže diskutovať, nemôže, ako má byť vedená táto diskusia tak, aby sme opäť potom jednotne všetci, čo riadime schôdzu, pristupovali ku každému poslancovi bez ohľadu na to, či je z koalície, alebo z opozície, jednotne. Ďakujem veľmi pekne. A teraz poprosím pani poslankyňu, nech sa páči. (Pokračovanie rokovania v treťom čítaní o zákone z 20. decembra 2023, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov a ktorým sa menia a dopĺňajú niektoré zákony, vrátenom prezidentkou Slovenskej republiky na opätovné prerokovanie Národnou radou Slovenskej republiky , tlač 125.)
Sulík, Richard, predseda NR SR (2011-03-29):
Ďakujem. Pán poslanec Gaľa.
Šutaj Eštok, Matúš, poslanec NR SR (2020-05-12):
Ďakujem pekne za slovo. Dovolím si podať procedurálny návrh na vypustenie z rokovania schôdze Národnej rady body č. 4 a 11 uvedené pod tlačami 81 a 82, vzhľadom na porušenie legislatívnych pravidiel vlády s poukázaním na absenciu zdôvodnenia skráteného legislatívneho konania, obzvlášť pri zákone č. 55/2017 Z. z. o štátnej službe. Ďakujem pekne.
Sulík, Richard, predseda NR SR (2011-03-30):
Dobre, je 12.00 hodín. Máme dva...(Smiech v sále.) No budeme pokračovať v rokovaní o 14.00 hodine ďalej a teraz máme štyri procedurálne návrhy. Pán poslanec Jarjabek.
Pročko, Jozef, poslanec NR SR (2024-01-24):
Ja sa veľmi ospravedlňujem, hovorím vám Peťušo, ale veď to je také milé. Vy ste kandidát na prezidenta, povedať vám Peťušo, veď nehovorím vám, že čo ja viem, že ste zlý človek, psychopat, ako vy tu rozprávate o mne, takže... Ale chcem reagovať. Milý pán kandidát na prezidenta, ktorý klamal aj v tom, že nebude mať prerušenú rozpravu takýmto spôsob, teda že nebudem v noci hlasovať, tak ja som si stlačil svoju faktickú poznámočku a išiel som si vonku natočiť živý vstup, takže ten, čo vám toto rozprával, klame, tak ako, milý pán kandidát na prezidenta, klamete sústave aj vy.
Blaha, Ľuboš, podpredseda NR SR (2024-01-25):
Ako ďalší sa do rozpravy za klub hnutia SLOVENSKO prihlásil pán poslanec Gábor Grendel. Nech sa páči, máte slovo.
Kollár, Boris, predseda NR SR (2020-04-07):
Ďakujem. Slovo má pán poslanec Petrák.
Hrnčiar, Andrej, podpredseda NR SR (2016-04-26):
Nech sa páči, pani poslankyňa Cigániková.
Marosz, Ján, poslanec NR SR (2019-04-05):
Ďakujem za slovo. Pán minister, dotknem sa jednej veci, čo súvisí s komfortom cestovania občanov, a to je zase integrovaná doprava, aby sa nestávalo, že príde rýchlik z Vrútok do Liptovského Mikuláša 6.54 a 6.50 odišiel prípojný autobus do obce. To sa veľmi často na Slovensku stáva a aby sa to nedialo, na to je, na to máte aj rozumne v programovom vyhlásení vlády, že zriadenie národnej dopravnej autority, ktorá koordinuje tieto vlaky a autobusy. No a toto sa malo udiať, bohužiaľ, tá pracovná skupina sa síce stretáva, ale výsledky nie sú. A až keď toto bude urobené, takéto zosynchronizovanie vlakov a autobusov alebo, zjednodušene povedané, keď budú spoločné cestovné poriadky, aby neutekali ľuďom, ktorí vystúpia z vlaku, autobusy, tak až potom malo dôjsť k liberalizácii jednotlivých tratí. Lebo teraz sa nám stane to, že my vypíšeme na desať rokov, liberalizujeme napríklad trať, trať Žilina – Rajec, zafixujeme tam nejaké tie objemy, tie výkony toho dopravcu a potom bude veľmi ťažké to skoordinovať práve tú, tú integrovanú dopravu s tými, s tými autobusmi. Takže toto by bolo treba robiť ako prvé, skoordinovať vlaky, autobusy a až potom liberalizovať. Ďakujem.
Milanová, Natália, poslankyňa NR SR (2018-06-25):
Ja by som chcela poprosiť opraviť hlasovanie, tlač 1031, z „nehlasovala“ na „za“.
Kollár, Miroslav, poslanec NR SR (2020-05-12):
Vážená pani ministerka, vážený pán predsedajúci, vážené pani poslankyne, vážení páni poslanci, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet a Výbor Národnej rady pre kultúru a médiá. Za gestorský výbor navrhujem Výbor Národnej rady Slovenskej republiky pre kultúru a médiá. Vážený pán predsedajúci, ďakujem, skončil som. Prosím, otvorte rozpravu.
Laššáková, Jana, podpredsedníčka NR SR (2014-11-10):
Pán poslanec Kondrót.
Figeľ, Ján, podpredseda NR SR (2014-12-10):
Tým sme vyčerpali časť rozpravy na základe písomných prihlášok do rozpravy, pýtam sa, kto sa hlási ústne do rozpravy. Končím možnosť prihlásiť sa do rozpravy. Tri mená sú na tabuli, Ľudovít Kaník, nech sa páči, pán kolega, máte slovo, ďalej Peter Osuský a Alojz Hlina.
Marcinková, Vladimíra, poslankyňa NR SR (2022-10-18):
Ďakujem pánovi poslancovi Baránikovi, že sa ma zastal, a naozaj neviem, z čoho pramení tá posadnutosť pána Kuffu mojou osobou, ale vždy ho to zasiahne, keď som tehotná (povedané so smiechom), takže ja si naozaj neviem vysvetliť, prečo má takú potrebu do mňa stále útočiť v tomto období. Mimo toho kľudne, ale mňa sa to dotýka. Vôbec nie som voči tomu imúnna, takže ja budem rada, keď budete vo vecnej rovine. A ja súhlasím v jednom s pani Bittó Cigánikovou, že naozaj by sme tu nemali čítať Bibliu a podobne a hlavne nie účelovo, lebo ja som Bibliu prečítala, ja som tiež veriaca a naozaj sa mi nepáči, keď z nej niekto účelovo vytrháva nejaký kontext. Vieme, že v Biblii sú aj veci, ktoré sa nám nepáčia, napríklad pri Sodome Gomore, pri Lótovi a tak ďalej, ktoré, s ktorými majú aj ľudia, ktorí ju prečítali, problém. A napriek tomu proste si všetci ctíme, veriaci, Sväté písmo. Takže mne naozaj vadí, keď tu účelovo sa niekto za to skrýva. Vždy to robíte práve vy. Pozerám sa na vás, pán Schlosár, pozerám sa na zbytok, pretože my ostatní nemáme potrebu sa tu zakrývať vierou a naozaj sa snažíme tomuto miestu, toto miesto ale, aj našu vieru uchrániť od toho, čo tu vy produkujete a naozaj to má ďaleko od Božieho slova. Ďakujem.
Maďarič, Marek, poslanec NR SR (2011-09-09):
Ďakujem. Pán poslanec Zajac, vy ste dokonca aj vo vystúpení k tomuto daňovo-odvodovému paškvilu preukázali váš sklon deliť a kádrovať ľudí. Vy ste rozdelili umelcov na tých, ktorí otŕčajú ruku, a na tých ostatných. Takto ste to hovorili. Pričom poškodení majú byť tí ostatní. Mňa by veľmi zaujímalo, ako a podľa čoho vy rozdeľujete tých umelcov na tých, ktorí otŕčajú ruku, a tých ostatných. Ten, čo je honorovaný z nejakých verejných zdrojov, to je umelec, ktorý natŕča ruku? Ja si dovolím tvrdiť, že veľká časť umelcov poberá honoráre aj z prostriedkov štátnych dotácií alebo grantov. Naozaj by ma to zaujímalo a nechápem, prečo ste vzniesli takýto tón, pretože poškodení tým, čo predložil minister Mihál, sú všetci umelci. A v prípade teda, že vy považuje takých umelcov, ktorí boli podporení nejakou štátnou dotáciou alebo grantom, alebo ich dielo vyšlo vďaka dotácii a grantu, tak potom, pán Zajac, to máte ale aj vy doma. A vysvetlite mi to, ktorých umelcov vy takto kategorizujete, že otŕčajú ruku, a tých ostatných poctivých, ktorí neotŕčajú. Malá kultúra je úplne legitímne podporovaná aj z prostredia a prostredníctvom štátu a ministerstva kultúry a samospráv a obcí a iných verejných finančných zdrojov.
Bugár, Béla, podpredseda NR SR (2018-06-13):
Nemusíte prečítať všetkých.
Číž, Miroslav, poslanec NR SR (2016-11-30):
Ďakujem pekne, pán Matovič. Samozrejme, viete, kontakt s vami vôbec, to je z najnepríjemnejších momentov v mojom politickom živote a verte mi, že by som dal dosť z platu, aby som sa kontaktu s vami nemusel venovať. Problém je, že som podpredseda klubu, a teda ten rokovací poriadok akosi po tých dvadsiatich šiestich rokoch, čo chodím po chodbách, mi prischol. A ešte vás chcem ubezpečiť, že sa vyhnem akémukoľvek kontaktu s vami, pokiaľ to bude čo len trošku možné. Viete, ako už keď vy začnete rozprávať o tom, že vás niekto urazil, ak už niekto má právo na takéto niečo povedať, to už je tak absurdné, že tam ja nie som schopný diskutovať. Ten, bohužiaľ, 90 % tohto celého, čo sa tu deje, je vaše osobné dielo, pán Matovič. A tú hroznosť, že ľudia chodia do práce s nechuťou a že v tej sále zažívajú len nepríjemné pocity a majú pocit zbytočnosti, to pociťujú aj tí vaši kolegovia rôzni, teda myslím opoziční, ten je neodškriepiteľný. Takže naozaj vám sľubujem, budem sa minimálne venovať, len ak to bude nevyhnutné, tak, bohužiaľ, prídu znovu tie najnepríjemnejšie okamžiky v mojom politickom živote. Pán Klus, tam veľmi jednoducho len. Procedurálny návrh je podanie návrhu, návrh na hlasovanie a potom je teda odôvodnenie. Ten váš návrh je nerealizovateľný, teraz čo má parlament urobiť vo väzbe na to, že vy vyslovujete túžbu, že niekto má s vami hovoriť, ale nehovorím to konfrontačne. Hovorím to naozaj na to, že chcem zdôrazniť nesmiernu dôležitosť rešpektovania pravidiel. Aj keď sú formálne, viem, že niekedy je to nepríjemné, ale pravidlá sú alfou a omegou pri takto široko demokratickom a liberálnom právnom poriadku, ako máme my.
M. Číž, podpredseda NR SR: (2008-05-20):
S faktickými poznámkami sa hlásia poslanci Jureňa, Košútová, Martinák, Kvorka. Pokiaľ je to všetko, uzatváram možnosť prihlásiť sa s faktickou poznámkou. Slovo má pán poslanec Jureňa.
Kuffa, Štefan, poslanec NR SR (2015-12-02):
Vážená pani podpredsedníčka, vážený pán navrhovateľ, pán spravodajca, kolegyne, kolegovia, dovoľte mi niekoľko slov. Pri predkladanom návrhu zákona pána kolegu, ktorý som si tuná vypočul, zamyslel som sa nad istou genézou v školstve, ktorá tuná fungovala od roku 1989. Chcem poukázať na iný rozmer možno, ktorý tuná nebol spomenutý. Sám som pôsobil v tej školskej samospráve dosť aktívne ako rodič, a takisto sme mali zriadenú školskú radu. Naše deti boli absolventmi cirkevnej školy. Chcem podotknúť a poukázať práve na ten rozmer, možno ten, ktorý práve dnes sa tuná ako vyčíta, tak kedysi na začiatku, keď sa to tak všetko formovalo, možno aj tá školská samospráva a podobne, tuná paradoxne zriaďovateľ bol ten, ktorý rozhodoval o riaditeľovi školy, na základe výberového konania, nebola to školská rada, ktorá síce bola zriadená na danej škole, ale nemala kompetenciu zvoliť toho samotného riaditeľa, bola takým poradným orgánom. Zamyslel som sa nad tou otázkou, že kto pozná lepšie ten problém, alebo teda ak zriaďovateľ, keď som zriaďovateľom školy alebo školského zariadenia a mám byť zodpovedný za túto školu, no tak mal by som mať aj tú kompetenciu. Samozrejme, môžeme sa sporiť o tom, že na koľko. Školské rady boli zriaďované tak, že boli v podstate, keď si to pamätám ešte, boli to traja zástupcovia za učiteľov, traja boli rodičov, traja boli za zamestnancov školy, traja boli za odbory. Pán minister, neviem, či som niekoho zabudol. Ešte zriaďovateľ. No podľa toho, že kde, ale myslím, že toto bolo zoskupenie školskej rady a takto školské rady fungovali. Ak zriaďovateľ je zodpovedný, a myslím si, že je zodpovedný aj za kvalitu výuky v danom prípade, keď zriaďovateľom je biskupský úrad cirkevnej školy, tak nesie túto zodpovednosť. Myslím si, že nesie aj zodpovednosť takisto aj za vedenie tej školy. Ak to prenesiem v tom prenesenom slova zmysle na štátne, resp. obecné školy, lebo kedysi boli štátne, nemali právnu subjektivitu, tým, že prešli kompetencie na obce, školy dostali vlastnú právnu subjektivitu, a teda zriaďovateľmi zo zákona sú teraz obce a obec zastupuje v danej obci starosta. Ja nie som až tak celkom zástanca toho, že by som to nejak tak potláčal ako tú samosprávu, ale zase nemôžem tuná nevidieť tú skutočnosť a tento rozmer, že starosta obce nesie zodpovednosť za tú školu v danej obci. A keď ju nesie, dovolím si povedať aj iný rozmer, že v danej obci on aj dobre pozná aj samotných občanov. Samozrejme, môže to byť aj riaditeľ, ktorý by mohol sa uchádzať o taký post aj z inej obce alebo proste z iného mesta, ale predsa ako zriaďovateľ, keď je obec, nesie aj zodpovednosť, tak musí mať kompetenciu. (Ruch v sále.) Ďakujem, ja len toľko k tomu návrhu zákona, ďakujem.
Grendel, Gábor, podpredseda NR SR (2021-09-22):
Pán poslanec Mizík.
Bugár, Béla, podpredseda NR SR (2018-02-06):
Prezentujme sa a hlasujme. (Hlasovanie.) Prítomných 141 poslancov, za 77, proti 1, zdržalo sa 63 poslancov. Konštatujem, že tieto body zo spoločnej správy sme schválili. Nech sa páči.
Blanár, Juraj, podpredseda NR SR (2023-02-07):
Otváram všeobecnú rozpravu, vážené pani poslankyne, páni poslanci, žiadnu písomnú prihlášku som nedostal, takže nech sa páči, môžete sa prihlásiť ústne. Pani spravodajkyňa Jana Žitňanská ako jediná. Uzatváram možnosť prihlásiť sa ústne. Nech sa páči, pani spravodajkyňa, máte slovo.
Matovič, Igor, poslanec NR SR (2011-07-07):
Veľmi sa rád k tomu v tejto situácii, k strane SaS priznávam, lebo som veľmi rád, že po mojom príchode do parlamentu si sa konečne pozrel do zrkadla a zistil si, aký divadelník v tom zrkadle stojí. A na tú otázku, že akých voličov chcem osloviť, tak poviem to úprimne, chcem osloviť voličov SMER-u. Chcem ich osloviť práve tým, že im budem vysvetľovať, že roky sa nechávajú zneužívať človekom, ktorý využíva ich neznalosť, ich nevedomosť, a klamete ich, ťaháte ich za nos. Týmto ľuďom to budem vysvetľovať, budem vysvetľovať, ako ste ich neuveriteľne zadlžili, ako ich deti a vnúčatá budú splácať dlhy, ktoré vy si budete celé generácie užívať. A týchto voličov chcem presvedčiť a verím tomu, že ich presvedčím dostatočne veľa na to, aby ste aj v budúcom volebnom období drali tie ľavé lavice v tejto sále.
Číž, Miroslav, podpredseda NR SR (2015-05-07):
Ďakujem. Pán spravodajca chce zaujať stanovisko k rozprave? Nechce. Ďakujem. Takže, kolegyne, kolegovia, dovoľte mi prerušiť rokovanie o tomto bode programu. Ďakujem aj pánovi ministrovi. Teraz pokračujeme Správou o činnosti Výboru Národnej rady Slovenskej republiky pre európske záležitosti za obdobie od 4. apríla 2012 do 31. decembra 2014 (tlač 1537). Správu uvedie predseda tohto výboru pán poslanec Ľuboš Blaha, má slovo. Ďakujem, samozrejme, aj pánovi spravodajcovi Kolesíkovi.
Laurenčík, Milan, podpredseda NR SR (2021-12-03):
Úplne som sa zmiatol.